stanford-oval/wikipedia huggingface dataset:
Surami
Historia

Ihmisasutusta Suramin alueella oli ensimmäisen kerran aikaisella pronssikaudella. Kaupunki oli luultavasti antiikin kirjailijoiden, erityisesti Plinius vanhemman (23–79) Surium. Plinius kertoo paikan sijaitsevan Kolkhiksen itäosassa, lähempänä Iberiaa. Surami sijaitsee strategisella paikalla Bordžomin rotkon suulla vartioimassa Itä- ja Länsi-Georgian välistä tietä, joten siitä tuli 1100-luvulla raskaasti linnoitettu kaupunki. 1170-luvulta 1300-luvun lopulle Suramin linnoitus kuului perinnöllisesti Kartlin eristavi-dynastialle, "kuvernööreille", jotka ottivat sukunimen Surameli (georg. სურამელი).
Myöhemmin Surami taantui, mutta säilytti vilkkaan kauppapaikkansa ja linnoituksen, joka rakennettiin uudelleen 1500- ja 1600-luvuilla. 1700-luvun puoliväliin mennessä, prinssi Vakhuštin mukaan, Suramissa oli 200 georgialaisten, armenialaisten ja juutalaisten taloutta. 1740-luvulla prinssi Givi Amilakhvari käytti Suramia tukikohtanaan kuningas Teimuraz II:ta ja persialaisia vastaan. Prinssin antauduttua vuonna 1745 linnoitus tuhottiin, mutta korjattiin myöhemmin jälleen: venäläis-georgialaiset joukot käyttivät linnoitusta osmaneja vastaan suunnatuissa operaatioissa Venäjän-Turkin sodassa (1768–1774). Kun Venäjä oli liittänyt Georgian itseensä vuonna 1801 Suramiin sijoitettiin sotilastukikohta. Myöhemmin paikasta tuli suosittu terveyslomakohteena. Vuonna 1926 Surami sai kaupunkityyppisen taajaman aseman.
Monumentit ja nähtävyydet

Surami sijaitsee suuren Bordžomi-Kharagaulin kansallispuiston lähellä. Itse kaupungissa on Jumalanäidin kirkon 1500–1600-lukujen rakennuskompleksi, 1600–1800-luvuilla rakennettu Pyhän Yrjön kirkko ja vuonna 1998 rakennettu Kviratskhovelin kirkko.
Suramin linnoituksen tarkka, alkuperäinen rakennusajankohta on jäänyt hämärän peittoon. Linnoituksen aikaisimmat rakenteet ovat mahdollisesti 1100-luvulta, mutta sitä on myöhemmin rakennettu uudelleen useita kertoja. Kirjailija Daniel Tšonkadze (1830–1860) toi klassiseen Georgian kirjallisuuteen paikallisen, linnoitukseen liittyvän legendan, jonka armenialainen elokuvaohjaaja Sergei Paradžanov teki kuuluisammaksi elokuvassaan Ambavi Suramis tsikhitsa (”Suramin linnoituksen legenda”) 1980-luvulla.
Suramin Lesja Ukrajinkan museo on omistettu ukrainalaisen naisrunoilija Lesja Ukrajinkan (1873–1913) muistolle. Hän vietti viimeiset kuukautensa Suramissa. Museo koostuu runoilijan kuolintalosta, kirjastosta ja georgialaisen kuvanveistäjä Tamar Abakelian veistoksesta.
Suramin linnoituksen rauniot.
Näkymä Suramin lounaisosaan ja Jumalanäidin kirkolle Suramin linnoituksesta käsin.
Käännös suomeksi
Synnøve Persen

Synnøve Persen
| --- | --- |
Syntynyt:  22. helmikuuta 1950  (74 vuotta) 
Kansalaisuus:  Norja  
Koulutus:  Einar Granum Kunstfagskole (1971) Trondheim Academy of Fine Art (1971–1972) Norwegian National Academy of Fine Arts (1972–1978)  
| --- | --- |
Palkinnot:  Arts Council Norway Honorary Award (käännä suomeksi) Ulrik Hendriksens Ærespris (1994) Saamelaisneuvoston kirjallisuuspalkinto (2006) Pyhän Olavin ritarikunnan komentaja (2018) 
muokkaa - muokkaa wikitekstiä - muokkaa Wikidataa
Synnøve Persen (22. helmikuuta 1950 Porsanger, Norja) on pohjoissaameksi kirjoittava runoilija ja kuvataiteilija. Urallaan Persen laajasti edistänyt saamelaisen taiteen järjestäytymistä.
Ura

Persen oli 1970-luvulla yksi kahdeksasta Masi-ryhmän, Mázejoavkku, jäsenestä. Ryhmä edusti uutta ja nykyaikaista suuntausta saamelaisessa taiteessa ja toimi saamelaisten taiteilijaseuran esiasteena. Hän valmistui Norjan Statens kunstakademi -taideoppilaitokosesta 1978. Saamen lipun ensimmäinen versio vuodelta 1977, joka oli kolmivärinen ja ilman ympyrää, on Persenin oppilastyökseen tekemä.
Persenin esikoisrunoteos Alit lottit girdilit julkaistiin 1981.  Runokirjoilleen on tyypillistä kirjojen vahva visuaalinen ulkoasu. Kirjat Biekkakeahtes bálggis ja šuvas bohcciidit sága on julkaistu myös äänikirjoina joissa runoille rinnalle on sävelletty musiikkia.
Vuosina 1997-2001 Synnøve Persen oli Norjan kulttuurineuvoston jäsen ja hänellä on ollut myös muita saamelaisten taiteeseen liittyviä luottamustehtäviä. Hän on ollut keskeisessä roolissa mm. saamelaisten-taideteollisen korkeakoulun ja taidekoulun,  Kaarasjoen taidekeskuksen perustamisessa ja saamelaisten taidemuseon perustamisessa.
Tunnustukset

Persen on ollut Pohjoismaiden kirjallisuuspalkintoehdokkaana vuosina 1993 ja 2008. Biret Elle Memorial Prize -palkinnon vuonna 2000 ja Saamelaisneuvoston kirjallisuuspalkinnon vuonna 2006.
Aiheesta muualla

Synnøve Persen tildeles Kulturrådets ærespris 2018 (Arkistoitu – Internet Archive) (norjaksi)
Jump (David Guettan ja Glowinthedarkin kappale)

| ”Jump” David Guetta & Glowinthedark |
| --- | --- | --- |

Singlen tiedot
 Julkaistu: 3. lokakuuta 2019
 Tuottaja(t): David Guetta, Albert Harvey
 Tyylilaji: dance
 Kesto: 03.34
 Levy-yhtiö: What a Music, Parlophone
David Guettan muut singlet
| ”Never Be Alone” 2019 | ”Jump” 2019 | ”Make It to Heaven” 2019 |
Glowinthedarkin muut singlet
| ”Acelera” 2019 | ”Jump” 2019 |   |
Jump on ranskalaisen DJ-tuottaja David Guettan sekä alankomaalaisen DJ-tuottajaduo Glowinthedarkin musiikkikappale. Sen julkaisivat What a Music ja Parlophone digitaalisesti ladattavana ja suoratoistettavana singlenä 3. lokakuuta 2019. Kappaleen ovat säveltäneet Theron Thomas, Guetta ja Albert Harvey, joista kaksi viimeisintä myös tuottivat sen.
Guetta ja Glowinthedark ovat esittäneet kappaleen livenä muun muassa Tomorrowlandissa ja Barcelona Beach Festivalilla. Toisin kuin Guettan aiemmat singlet, "Jump" ei onnistunut pääsemään lainkaan listoille.
Käännös suomeksi
Jussi Niska (jalkapalloilija)

| Henkilötiedot |
| --- | --- | --- | --- |
Syntymäaika: 15. elokuuta 2002 (ikä 22)
Syntymäpaikka: Rovaniemi, Suomi
Pelipaikka: laitapuolustaja
Pituus: 177 cm
Seura
Seura: FC Inter
Pelinumero: 2
Junioriseurat
2016–2019: RoPS
Seurat
| Vuodet | Seura | O | (M) |
| 2020–2021 | RoPS | 45 | (0) |
| 2022– | FC Inter | 25 | (3) |
Maajoukkue
| 2018 | Suomi U16 | 2 | (0) |
| 2018 | Suomi U17 | 4 | (0) |
 Seurajoukkueuran tilastot kattavat vain kansalliset sarjat, päivitetty 20. lokakuuta 2022.  Maajoukkueuran tilastot päivitetty 20. lokakuuta 2022.
Jussi Niska (s. 15. elokuuta 2002) on suomalainen jalkapalloilija, joka edustaa Veikkausliigassa pelaavaa FC Interiä.
Kaksoissotilas

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  | a | b | c | d | e | f | g | h |  |
| 8 |  |  |  |  |  |  |  |  | 8 |
| 7 |  |  |  |  |  |  |  |  | 7 |
| 6 |  |  |  |  |  |  |  |  | 6 |
| 5 |  |  |  |  |  |  |  |  | 5 |
| 4 |  |  |  |  |  |  |  |  | 4 |
| 3 |  |  |  |  |  |  |  |  | 3 |
| 2 |  |  |  |  |  |  |  |  | 2 |
| 1 |  |  |  |  |  |  |  |  | 1 |
|  | a | b | c | d | e | f | g | h |  |
Valkealla on kaksoisotilas b- ja e-linjalla.
Kaksoissotilas (myös tuplasotilas) on shakkitermi. Pelaajalla sanotaan olevan kaksoissotilas, jos hänellä on samalla linjalla kaksi sotilasta. Myös kolmois- tai neloissotilaita on mahdollista saada, mutta ne ovat hyvin harvinaisia.
Kaksoissotilas on usein heikkous muun muassa siksi, että toinen sotilaista on suhteellisen helppo lyödä. Se ei myöskään tavallisesti ole etu asemapelin kannalta.
Suzuki World Rally Team

|  Suzuki |
| --- | --- |
Koko nimi:  Suzuki World Rally Team
Tallipäällikkö:   Nobuhiro Tajima
Tekninen johtaja:   Shusuke Inagaki
Kilpakuljettajat:   Toni Gardemeister  Per-Gunnar Andersson
Runko:  SX4 WRC
Moottori:  Suzuki
Renkaat:  P Pirelli
Aikaisemmat sarjat:  Rallin MM-sarja
Ensimmäinen kilpailu:  Korsikan ralli 2007
Viimeinen kilpailu:  Walesin ralli 2008
Kilpailuja:  17
Tuloksia
Valmistajien maailmanmestaruuksia:  0
Kuljettajien maailmanmestaruuksia:  0
Voittoja:  0
Sijoitus kaudella 2008:  5. (34 p.)
Suzuki World Rally Team (myös nimellä Suzuki WRC Challenge) on Suzukin tehdastalli, joka kilpaili Rallin MM-sarjassa kausina 2007–2008.
Historia > Kausi 2008

Kaudelle 2008 tallin kuljettajina ajoivat Toni Gardemeister ja Per-Gunnar Andersson. Kauden parhaan tuloksen talli saavutti Japanin rallissa, jossa Andersson sijoittui viidenneksi ja Gardemeister kuudenneksi.
15. joulukuuta 2008 Suzuki ilmoitti vetäytyvänsä rallin MM-sarjasta globaalin talouskriisin vuoksi. Talli oli mukana juniorien JWRC-sarjassa vuodesta 2002 lähtien. Andersson voitti JWRC-sarjan mestaruuden tallissa vuosina 2004 ja 2007. Kaudelle 2008 talli siirtyi ylimpään WRC-sarjaan ja ilmoitti vetäytymisestä kauden lopussa samana päivänä kuin oli aikaraja seuraavan kauden ilmoittautumiselle.
Rallin MM-sarjan tulokset

(Tulosselitteet)
| Kausi | Auto Moottori Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2007 | SX4 WRC Suzuki BF |  | MON | SWE | NOR | MEX | POR | ARG | ITA | GRE | FIN | GER | NZL | ESP | FRA | JPN | IRE | GBR | 0 | – |
| 2007 | SX4 WRC Suzuki BF |  Nicolas Bernardi |  |  |  |  |  |  |  |  |  |  |  |  | 31 |  |  |  | 0 | – |
| 2007 | SX4 WRC Suzuki BF |  Sebastian Lindholm |  |  |  |  |  |  |  |  |  |  |  |  |  |  |  | 27 | 0 | – |
| 2008 | SX4 WRC Suzuki P |  | MON | SWE | MEX | ARG | JOR | ITA | GRE | TUR | FIN | GER | NZL | ESP | FRA | JPN | GBR |  | 34 | 5. |
| 2008 | SX4 WRC Suzuki P |  Toni Gardemeister | Kesk. | 7 | Kesk. | Kesk. | Kesk. | Kesk. | 9 | Kesk. | 8 | 10 | 7 | 13 | 13 | 6 | 7 |  | 34 | 5. |
| 2008 | SX4 WRC Suzuki P |  Per-Gunnar Andersson | 8 | Kesk. | Kesk. | 24 | Kesk. | 9 | 11 | Kesk. | Kesk. | 15 | 6 | 32 | 17 | 5 | 5 |  | 34 | 5. |
Henkilökunta

Nobuhiro Tajima
Akira Kawada
Shusuke Inagaki
Michel Nandan
Paul Wilding
Nino Frison
Aiheesta muualla

Kuvia tai muita tiedostoja aiheesta Suzuki World Rally Team Wikimedia Commonsissa
Juwra.com
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Suzuki World Rally Team
Suzuki Swift Super 1600
Toni Gardemeister Korsikan rallissa 2008.
Käännös suomeksi
Stephen Harriman Long

Stephen Harriman Long (30. joulukuuta 1784 – 4. syyskuuta 1864)  oli yhdysvaltalainen insinööri, upseeri ja tutkimusmatkailija. Hän keksi parannuksia höyryvetureihin. Tutkimusmatkailijana hänet tunnetaan retkikunnasta, joka kartoitti Suurten tasankojen preeriaa.
Sädesiipisimppu

| Sädesiipisimppu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Simppukalat Scorpaeniformes
Alalahko::  Scorpaenoidei
Heimo::  Skorpionisimput Scorpaenidae
Suku::  Pterois
Laji::  radiata
Kaksiosainen nimi
 Pterois radiata  Cuvier, 1829 
Katso myös
   Sädesiipisimppu Commonsissa 
Infobox OKNimi-testi OKIUCN-testi OK: 
Sädesiipisimppu (Pterois radiata) on erikoisen muotoinen kala, jota pidetään joskus meriakvaarioissa samoin kuin sukulaistaan siipisimppua. Se on tappavan myrkyllinen.
Ulkonäkö ja koko

Sädesiipisimppu voi kasvaa 23 cm pitkäksi. Toisin kuin muilla siipisimpuilla, sen eväruodot ovat paljaat.
Alkuperä

Sädesiipisimppu on kotoisin Intian valtamereltä ja Tyynenmeren länsiosasta.
Käyttäytyminen

Sädesiipisimppu on luonnossa yöeläin.
Sädesiipisimppuja voi pitää samankokoisten tai isompien kalojen kanssa - pienemmät tulevat syödyiksi. Se ei sovi myöskään riutta-akvaarioon, sillä se saattaa syödä selkärangattomia. Usein suositellaan pidettäväksi vain yhtä siipisimppua altaassa.
Kalevankankaan koulu

| Kalevankankaan koulu |
| --- | --- |
Sijainti:  Raviradantie 16, 50100 Mikkeli
Koordinaatit:  61.6973°N, 27.2496°E
Tyyppi:  suomenkielinen yhtenäiskoulu
Luokat:  0–10
Oppilaita:  576  (2018–2019)
Verkkosivut
Kalevankankaan koulu on Mikkelissä toimiva suomenkielinen yhtenäiskoulu (luokka-asteet 1–9). Koulua käy noin 620 oppilasta ja oppilasmäärältään se on eräs kaupungin suurimmista peruskouluista.
Jules Joseph Lefebvre

Jules Lefebvre ateljeessaan.
Jules Joseph Lefebvre: Totuus, 1870.
Jules Joseph Lefebvre (14. maaliskuuta 1836 Tournain-en-Brie – 24. helmikuuta 1911 Pariisi) oli ranskalainen taidemaalari, opettaja ja teoreetikko. Tyylisuunnaltaan hän edusti akateemista taidetta.
Elämänvaiheita

Lefebvren isä oli leipuri, ja pojan piti olla jo varhain mukana ansaitsemassa rahaa perheelle. Isä kuitenkin kannusti taiteellisesti lahjakasta poikaansa pyrkimään taiteilijaksi. Hän  kannusti poikaansa hakemaan kotikaupungin taideopiskelijoille myöntämää avustusta, jonka turvin opiskelu olisi mahdollista. Avustus oli 1000 frangia vuodessa viiden vuoden ajan. 16-vuotias Lefebvre sai avustuksen ja saattoi sen turvin muuttaa Pariisiin.
Lefebvre aloitti taideopintonsa vuonna 1852, ja hänen opettajanaan oli Léon Cogniet. Arvostetun Prix de Romen hän voitti kolmannella yrityksellä vuonna 1861. Palkinnon turvin Lefebvre saattoi muuttaa Roomaan, missä opiskeli antiikin Rooman ja renessanssin kulttuuria. Hänen maalauksensa tuona aikana olivat lähinnä naisia esittäviä alastontutkielmia. Seuraelämä vaikuttaa olleen Rooman-vuosina vilkasta, ja Lefebvre ystävystyi monen nuoren taiteilijan, kuten Léon Bonnat’n, Albert Giraud’n ja Tony Robert-Fleuryn kanssa. Roomaan hän vastaan otti suruviestejä: hänen vanhempansa ja yksi sisaristaan kuolivat. Tämä laukaisi Lefebvressä masennuksen.
Palattuaan Pariisiin Lefebvre päätti omistautua työlleen ja tulla kuuluisaksi taidemaalariksi. Hän piti näyttelyn Pariisissa vuonna 1868. Näyttely herätti myönteistä huomiota, kuten myös vuosien 1869 ja 1870 näyttelyt. Vuoden 1870 näyttelyssä huomiota herätti hänen maalauksensa La Vérite (Totuus), jossa poseerasi alastomana tunnettu näyttelijätär Sophie Croizette.
Opetustyön Lefebvre aloitti Pariisin Académie Julianissa vuonna 1870. Hän oli oppilaidensa keskuudessa arvostettu ja pidetty. Académie Julian hyväksyi
oppilaikseen myös naisia, mikä oli ajan oloissa edistyksellistä. Ranskan valtiollinen akatemia otti naisia oppilaikseen vasta vuonna 1897. Oppilailleen hän painotti erityisesti hyvän piirustustaidon merkitystä. Hänellä oli myös paljon suhteita taidemaailmaan ja taidekeräilijöihin, ja hän jakoi mielellään neuvoja siitä, miten aloittelija voi saada itselleen aseman taidemaailmassa.
1870-luvun lopulla Lefebvre alkoi saada tunnustusta. Hän pääsi Académie des Beaux-Artsin hallintoneuvostoon, hänet palkittiin mitaleilla ja hänen työnsä palkittiin vuoden 1889 maailmannäyttelyssä. Hänet nimitettiin myös kunnialegioonan jäseneksi.
Uransa varrella Lefebvre maalasi 72 muotokuvaa, joista ei tiedetä kovinkaan paljon, sillä ne ovat yksityiskokoelmissa. Hän maalasi joitakin suurikokoisia töitä mytologisista hahmoista, mutta maineeseen hän pääsi alastontutkielmillaan. Kriitikot ylistivät niitä ja tunnustivat myös niiden eroottisuuden. Toisin kuin Manet’n työt, ne eivät herättäneet pahennusta, sillä ne eivät kuvailleet todellisuutta.
Aiheesta muualla

https://eclecticlight.co/2019/02/22/the-women-in-the-life-of-jules-joseph-lefebvre-2/
http://www.artrenewal.org/Artist/Index/188
http://www.metmuseum.org/art/collection/search/436866
Jules Joseph Lefebvre: Graziella, 1878.
Kambodžan kuninkaallinen ritarikunta

Ritarikunnan tunnuksia
Kambodžan kuninkaallinen ritarikunta (khmeriksi គ្រឿងឥស្សរិយយសព្រះរាជាណាចក្រកម្ពុជា, ransk. Ordre royal du Cambodge) on kambodžalainen ritarikunta. Se perustettiin alkujaan 8. helmikuuta 1864. Alkujaan ritarikuntaa myönnettiin ranskalaisten siirtomaaisäntien suostumuksella sellaisille vähintään 29-vuotiaille henkilöille, jotka olivat ansioituneet joko sotilas- tai siviiliurallaan vähintään kolmen vuoden ajan Ranskan Indokiinassa, mieluiten Kambodžassa. Siirtomaa-aikana ritarikunnan nauha oli valkoinen keltaisilla reunoilla, mutta Kambodžan itsenäistymisen jälkeen nauhasta tuli punainen vihreillä reunoilla.
Ritarikunnan nauhat on vaihdettu kerran. Ritarikunnassa on viisi luokkaa, jonka yläpuolella on nykyään myös erikoisluokka ainoastaan valtionpäämiehille:
| Luokka | 1864–1948 | 1948– |
| --- | --- | --- |
Suurristi: 
Suurupseeri: 
Komentaja: 
Upseeri: 
Ritari:
Kaasinen

Kaasinen on suomalainen sukunimi, joka on muun muassa seuraavilla henkilöillä:
Aino Kaasinen (1902–1996), kirjastonhoitaja ja vironkielisen kirjallisuuden suomentaja
Albin Kaasinen (1892–1970), kuvanveistäjä
Eevi Kaasinen (s. 1930), liikunnanopettaja, koreografi ja runonlausuja, liikuntaneuvos
Mari Kaasinen (Kaasinen-Paaso, s. 1971), muusikko ja laulaja, Värttinä-yhtyeen perustajajäsen
Sari Kaasinen (s. 1967), laulaja-lauluntekijä, kanteleensoittaja ja kansanmusiikkialan vaikuttaja, Mari Kaasisen sisar
Sasu Kaasinen (s. 1990), painija
Taisto Kaasinen (1918–1980), keramiikkataiteilija ja suunnittelija
Ulla Kaasinen (s. 1960), jalkapalloilija ja valmentaja.
Entinen nimi

Olavi Puro (ent. Kaasinen, 1883–1933), toimittaja, kansanedustaja (sos.dem.) ja ministeri.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Kambodžan kansanpuolue

Kambodžan kansanpuolue (khmeriksi គណបក្សប្រជាជនកម្ពុជា; KPK)  on Kambodžan suurin puolue. Vuoden 2008 alahuoneen vaaleissa se  sai 58 prosenttia äänistä ja 90 paikkaa, vuoden 2006 vaaleissa 45 paikkaa senaattiin 69 prosentilla äänistä. Puoluejohtaja on Chea Sim.
Vuonna 1993 puolue sai yhteishallituksen Funcinpecin kanssa, ja KPK:n Hun Senistä tuli varapääministeri, vuoden 1998 vaalit päättyivät KPK:n voittoon ja Hun Sen nousi pääministeriksi. Vuoden 2008 vaalivoittoa on arvosteltu ulkomailla arveluttavaksi.
Jyväskylän monitoimitalo

| Jyväskylän monitoimitalo |
| --- | --- |

Rakennuksen tiedot
Sijainti:  Jyväskylä
Koordinaatit:  62.2356°N, 25.7192°E
Avattu:  1979
Omistaja:  Jyväskylän kaupunki
Käyttäjät
 Futsal:   Kampuksen Dynamo   Koripallo:   BC Jyväskylä HoNsU   Salibandy:   Happee  FC Vaajakoski   Yleisurheilu:   Jyväskylän Kenttäurheilijat   Voimistelu  Jyväskylän Voimistelijat 
Katsojakapasiteetti
 1 500 
Lisää rakennusartikkeleitaArkkitehtuurin teemasivulla
Jyväskylän monitoimitalo eli Monnari on Jyväskylässä sijaitseva urheilurakennus. Muun muassa futsal-seura Kampuksen Dynamo, BC Jyväskylä ja salibandyliiga-seura Happee käyttävät monitoimitaloa kotihallinaan.
Rakennukseen kuuluu mm. 1 302 m2 kokoinen palloiluhalli Hipposhalli.
Aiheesta muualla

Happee Pinterest sivuilla: kuvia Monitoimitalosta
Kuvia tai muita tiedostoja aiheesta Jyväskylän monitoimitalo Wikimedia Commonsissa
Kaksitäpläpirkko

| Kaksitäpläpirkko |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Osalahko::  Cucujiformia
Yläheimo::  Härömäiset Cucujoidea
Heimo::  Leppäkertut Coccinellidae
Alaheimo::  Chilocorinae
Tribus::  Chilocorini
Suku::  Chilocorus
Laji::  bipustulatus
Kaksiosainen nimi
 Chilocorus bipustulatus  (Linnaeus, 1758) 
Katso myös
   Kaksitäpläpirkko Wikispeciesissä   Kaksitäpläpirkko Commonsissa 
Infobox OKNimi-testi OK: 
Kaksitäpläpirkko (Chilocorus bipustulatus) on Suomessa vakiintunut, mutta harvinainen leppäpirkkojen (Coccinellidae) heimoon kuuluva kovakuoriaislaji. Se on kuitenkin elinvoimainen Suomessa. Sitä tavataan pääasiallisesti kuivissa ja karuhkoissa kankaissa. Toissijaisesti esiintyy rämeillä.
Kaksitäpläpirkot syövät kirvoja. Niitä tavataan usein kanervilta tai havupuista. Talvensa ne viettävät puunkuoren koloissa.
Aiheesta muualla

ITIS: Chilocorus bipustulatus (englanniksi)
UniProt: Taxonomy - Chilocorus bipustulatus (englanniksi)
Global Biodiversity Information Facility (GBIF): Chilocorus bipustulatus (englanniksi)
Iowa State University, Bug Guide: Species Chilocorus bipustulatus - Heather Lady Beetle (englanniksi)
Kakumin kansallispuisto

Kävelysilta Kakumin kansallispuistossa.
Kakumin kansallispuisto on luonnonsuojelualue Ghanassa. Sen pinta-ala on 357 neliökilometriä.
Kakumissa on norsuja, bongoja, seitsemän lajia apinoita, yhteensä 40 lajia nisäkkäitä ja lukemattomia lintuja. Eläinten tarkkailua varten on rakennettu kävelysilta ylös puiden lehvästön keskelle.
Aiheesta muualla

Kuvia tai muita tiedostoja aiheesta Kakumin kansallispuisto Wikimedia Commonsissa
Kaksoisvaltion haaveilija – Konstantin Päts ja Suomi

| Kaksoisvaltion haaveilija – Konstantin Päts ja Suomi |
| --- | --- |

Kirjailija:  Seppo Zetterberg
Kieli:  suomi
Genre:  tietokirjallisuus
Kustantaja:  Docendo
Julkaistu:  2020
Sivumäärä:  315
Löydä lisää kirjojaKirjallisuuden teemasivulta
Kaksoisvaltion haaveilija – Konstantin Päts ja Suomi on professori Seppo Zetterbergin kirjoittama tietokirja, joka käsittelee Viron presidentin Konstantin Pätsin suhdetta Suomeen.
Teos kertaa, miten Päts saapui Suomen suuriruhtinaskuntaan poliittisena pakolaisena syksyllä 1906. Runsaan kahden vuoden oleskelun aikana Suomesta muodostui hänelle ihannemaa, esikuva Virolle.
Kirjassa valotetaan, miten jo Viron vapaussodan aikana vuosina 1918–1920 Päts kehitteli pitkäaikaista mieliaihettaan, unionia tai kaksoisvaltiota Suomen kanssa. Ajatusta vahvisti Suomen Virolle vapaussodassa antama sotilasapu, Pohjan Pojat ja I suomalainen vapaajoukko. Kaksoisvaltio sai Virossa laajaa kannatusta, mutta Suomessa aihetta kohtaan oltiin pidättyväisiä.
Varsinaisesti kirjan keskiössä on vuosien 1918–1940 ajanjakso, eli Viron itsenäistymisestä Viron neuvostomiehitykseen. Pätsin pyrkimykset kulminoituivat ajanjakson molempiin päihin. Kirjassa kerrotaan, miten hän teki sekä vuonna 1918 että vuonna 1940 Suomelle kirjalliset ehdotukset suomalais-virolaisen kaksoisvaltion muodostamisesta. Suomessakin oli kaksoisvaltion puoltajia, merkittävimpänä P. E. Svinhufvud.
Konstantin Pätsin pyrkimysten lisäksi kirja luo yleiskuvaa Viron poliittisesta historiasta maailmansotien välisenä aikana. Teos kertoo myös Suomen ja Viron poliittisista suhteista tuona aikana. Juuri Konstantin Päts teki ensimmäisen Suomeen suuntautuneen valtiovierailun vuonna 1922, ja myös ensimmäisen Suomen presidentin tekemän valtiovierailun kohteena oli juuri Viro.
Zetterberg kertoo, että Suomen ja Viron välinen korkeimman tason yhteistyö säilyi senkin jälkeen, kun Pätsin johdolla muodostettiin autoritaarinen Viro vuonna 1934. Maiden päämiesten vuotuiset tapaamiset alkoivat 1931, jolloin riigivanem (suom. 'valtion vanhin') Päts vieraili Suomessa. Päämiehet kehittelivät muun muassa salaisia suunnitelmia maiden sotilaallisesta yhteistyöstä ja Suomenlahden sulkemisesta.
Kyösti Kallion sairastelu ja Suomen talvisota lopettivat presidenttien vierailut. Kesällä 1940 Viro menetti itsenäisyytensä ja Päts kuljetettiin Neuvostoliittoon. Muutamaa päivää ennen kyydittämistä Päts palasi vielä mieliteemaansa ja laati ohjelman Suomen ja Viron liittovaltiosta.
Arvioita

Tuglas-seuran Elo-lehdessä Heikki Rausmaa kirjoittaa Zetterbergin kirjoittamisesta, että sen työn laadussa ei ole moitteen sijaa. Rausmaa jatkaa, että Zetterbergin teos on oikea makupala Viron historian harrastajille. Rausmaan näkemyksen mukaan kirjan sisältö on vankkaa, huolellisesti lähdeaineistoon perustuvaa historiantutkimusta, mutta silti kirja on helppolukuinen kuin kioskidekkari.
Kantaja

Kantaja tarkoittaa muun muassa seuraavia asioita:
kantaja (matematiikka), joukko jossa funktion arvot poikkeavat nollasta
kantaja (oikeustiede), asianosainen joka esittää kanteen
kantaja (biologia), resessiivisen alleelin suhteen heterotsygootti yksilö
taudinkantaja
tavaroita työkseen kantava henkilö, esim. kuli tai šerpa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kantaja”, voi hakea sivunnimihaulla, laajalla sivunnimihaulla tai tekstihaulla.
Jussi-palkinnot 1962

Jussi-palkinnot 1962 myönnettiin 21. helmikuuta 1962 elokuville, jotka olivat saaneet ensi-iltansa vuonna 1961. Palkinnoille ei järjestetty erillistä jakotilaisuutta.